Hornillos de Cerrato

Hornillos de Cerrato [orNIljos dezeRAto] estas municipo en la sudoriento de la provinco Palencio, en la regiono Kastilio-Leono, Hispanio. Ĝi apartenas al la komarko El Cerrato. La loknomo Hornillos de Cerrato estas etimologie komprenebla kiel Fornetoj de Cerrato, alude al la komarkonomo.

Geografio
250px|eta|maldekstra|Ruinoj de la kastelo.
Ĝia municipa teritorio okupas totalan areon de 35,36 km² kaj laŭ la demografia informo de la municipa censo fare de la INE en 2021, ĝi havis 143 loĝantojn. Ĝi perdis multajn loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis 240 loĝantojn el la 1900-aj jaroj. Ĝi distas 29 km de Palencio, provinca ĉefurbo.

Historio
La areo apartenis unue al la Regno Kastilio. En Mezepoko okazis reloĝado. En 1507 la reĝino Johanino de Kastilio, nomita «la frenezulino» (1479-1555), tria filino de la Katolikaj Gereĝoj, paradis kun la kadavro de sia edzo Filipo tra la teroj de la loĝlokoj, kaj tranoktis en la kastelo, survoje al Tordesillas. 

Aktualo
Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj kaj kolombejoj). Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la ruinoj de la kastelo, la preĝejo de Sankta Mikaelo, la ermitejo, gipsaj elfosejoj ktp. Ventogeneratoroj estas helpo al la loka ekonomio kaj malhelpo al la naturo.

 Vidu ankaŭ 
 Municipoj de la provinco Palencio

Notoj

Kategorio:Municipoj de Palencio